Diari Oficial de la Generalitat Valenciana


Sumari del DOGV 1647, del 22-10-1991 (1991/822958)

ACORD de 15 d'octubre de 1991, del Govern Valencià, pel qual s'aprova definitivament el projecte de modificació puntual núm. 2 del pla parcial, sector numero 1, de les normes subsidiàries de planejament de Setla, Mirarrosa i Miraflor.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1647

Data del DOGV
:   22-10-1991

Secció del DOGV
:   ALTRES DISPOSICIONS

Número del document
:   1991/822958


Data del document
:   15-10-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 15 d'octubre de 1991, del Govern Valencià, pel qual s'aprova definitivament el projecte de modificació puntual núm. 2 del pla parcial, sector núm. 1, de les normes subsidiàries de planejament de Setla, Mirarrosa y Miraflor.  
El Govern Valencià en la reunió del dia 15 d'octubre de 1991 adoptà l'acord següent:  
Vist l?expedient de modificació puntual núm. 2 del pla parcial, sector núm. 1, de les normes subsidiàries de planejament de Setla, Mirarrosa i Miraflor, promogut per l'ajuntament.  
L'ajuntament en sessió plenària de 10 d'abril de 1989 aprovà inicialment, per la majoria legal dels membres de la corporació municipal, la modificació puntual núm. 2 del pla parcial, sector núm. 1, de les normes subsidiàries de planejament del terme municipal de Setla, Mirarrosa i Miraflor.  
Posteriorment es va obrir un període d'informació pública d'un mes per tal que es realitzaren les al·legacions pertinents i es va publicar a tal efecte en el Butlletí Oficial de la Província núm. 31, de 7 de febrer de 1990, i en el diari Levante en l?edició de 25 de gener de 1990, i es va exposar en el tauler d'anuncis de l'ajuntament, i no s'hi ha realitzat en aquest període cap al·legació.  
L'ajuntament en sessió plenària de 12 de març de 1990 acordà, per la majoria absoluta legalment exigida per l'article 47.3.i) de la Llei 7/1985, de 2 d'abril, dels membres de la corporació municipal, aprovar provisionalment el citat projecte de modificació i enviar l?expedient a la comissió territorial d'urbanisme per a la seua aprovació definitiva, i també facultar l'alcalde-president de l'ajuntament per a dictar les disposicions que calguen per a executar aquests acords.  
Amb data 14 de març de 1990 fou enviat per l'Ajuntament de Setla, Mirarrosa i Miraflor l'expedient corresponent per tal que fóra aprovat per la Comissió Territorial d'Urbanisme d'Alacant,  
La Comissió Territorial d'Urbanisme d'Alacant, en sessió de 4 de maig de 1990, acordà informar favorablement sobre la modificació proposada i enviar l'expedient a la Conselleria d'Obres Públiques, Urbanisme i Transports a l'efecte d'emetre els oportuns informes, tant del Conseller d'Obres Públiques, Urbanisme i Transports com del Consell d'Estat, segons que estableix l'article 50 de la Llei del Sòl.  
El Conseller d'Obres Públiques, Urbanisme i Transports informà favorablement sobre el projecte mitjançant Resolució de 12 de febrer de 1991.  
La Comissió Permanent del Consell d'Estat emeté dictamen favorable a la modificació projectada en sessió de 18 de juliol de 1991.  
La modificació que es proposa es concreta en els aspectes següents:  
- Modificació de l'alineació i l'ample del vial entre les illes M.5, M.6 i M.7 i reduir el seu ample a sis metres, tret del tram entre M.5 i M.7 que quedarà de deu metres per a ubicació d'aparcaments.  
- Desplaçament cap al sud, fins a l'illa M.9, del jardí M.8, amb obertura de vial entre aquest i M.9, amb conversió en jardí zona residencial.  
- Obertura d'un vial interior, no assenyalat en el sistema viari del pla, dins de l'illa M.12 amb una placeta de gir al final, amb eixida al vial que hi ha enfront del jardí M.14.  
- Modificació de l'ordenança relativa a l'estructura de la xarxa viària que afecta a l'ample de voreres i calçades.  
La modificació proposada no implica un canvi en l'estructura general i orgànica del territori, cosa per la qual no s'alteren els objectius fonamentals del planejament.  
Vistos els preceptes legals citats de la Llei del Sòl, de la Llei de Procediment Administratiu i d'altres d'aplicació pertinent, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament la modificació puntual núm. 2 del pla parcial, sector núm. 1, de les normes subsidiàries de planejament de Setla, Mirarrosa i Miraflor, que afecta a alineació i ample de vial, desplaçament de zona verda, obertura de vial i modificació de l?ordenança relativa l?estructura de la xarxa viària del terme municipal, indicat.  
Contra l'acord transcrit, que esgota la via administrativa, hom pot interposar recurs de reposició davant el Govern Valencià en el termini d'un mes, comptador des del dia següent que es publique aquest acord.  
València, 15 d'octubre de 1991.  
El Conseller Secretari del Govern Valencià,   
EMERIT BONO I MARTINEZ